王正道再遇竹冠輒和來韻見鄙愫二首  其一
作者：曹勛
朝代：宋

paragraphs: 惟公秉操如仙官，一任酷暑兼祁寒。
存心香火接造物，達誠果再逢竹冠。
應言蓬萊有至樂，六十九洞無纖惡。
松姿鶴態不復老，琪蘂瑶房未嘗落。
上庵至真聞屢過，口付訣目相琢磨。
公今得妙騰逸駕，我嗟老景飛輕梭。
願投黄寧拯將溺有香，一瓣致禮敬誦生神歌。